Diari Oficial de la Generalitat Valenciana


Sumari del DOGV 2461, del 02-03-1995 (1995/834011)

RESOLUCIÓ de 13 de febrer de 1995, de la Direcció General de Transports, que convoca proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2461

Data del DOGV
:   02-03-1995

Secció del DOGV
:   ALTRES DISPOSICIONS

Número del document
:   1995/834011


Data del document
:   13-02-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

RESOLUCIó de 13 de febrer de 1995, de la Direcció General de Transports, que convoca proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.   
Segons el que disposa l'article 3r. de l'Ordre d'11 de juny de 1990 de la Conselleria d'Obres Públiques, Urbanisme i Transports que estableix la periodicitat de realització de les proves per a la constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor, aquesta Direcció General, fent ús de les atribucions que li confereix la disposició final primera de l'ordre esmentada ha resolt:  
Primer  
Convocar proves de constatació de la capacitat professional per a l'exercici de les activitats de transportista de viatgers i de mercaderies per carretera, tant de caràcter nacional com internacional, d'agència de transport de mercaderies, de transitari i de magatzemista-distribuïdor.   
La convocatòria afecta l'àmbit territorial de la Comunitat Valenciana.  
Segon  
Per poder concórrer a aquestes proves, els sol·licitants hauran de tenir el domicili legal al territori de la Comunitat Valenciana, llevat dels qui el tenen a un lloc distint, però hi presten el servei militar o la prestació social substitutiva, i també els que tinguen el seu domicili a territori estranger.  
En les excepcions esmentades, per a concórrer a les proves s'haurà d'acreditar la circumstància que motiva l'excepció mitjançant un certificat original expedit, amb aquesta finalitat, pel cap de la unitat, o un justificant d'estar domiciliat a l'estranger, respectivament.  
Tercer  
Els exercicis de què constaran les proves, l'estructura i la forma de qualificació, seran els que estableix l'Ordre del Ministeri de Transports, Turisme i Comunicacions, de 7 d'octubre de 1992 (BOE núm. 249, de 16 d'octubre de 1992), sobre proves de capacitació per a l'exercici de les professions de transportista per carretera, agència de transport, transitari i magatzemista-distribuïdor, i tractaran sobre el coneixement de les matèries incloses en els programes que hi ha annexos a l'ordre esmentada.  
Quart  
Les sol·licituds per a prendre part en les proves que es convoquen caldrà fer-les mitjançant el model adjunt a la resolució (annex I). Aquest, emplenat com cal, s'haurà de presentar en la Direcció General de Transports de la Conselleria d'Obres Públiques, Urbanisme i Transports, o bé als serveis territorials de Transports de València, Alacant i Castelló. A les sol·licituds caldrà adjuntar una fotocòpia del DNI o permís de residència, del justificant de pagament de la taxa per drets d'examen i, si escau, els documents que indiquen els articles 2 i 7 d'aquesta ordre.  
El termini per a la presentació de les sol·licituds serà de 20 dies hàbils a partir de la publicació d'aquesta convocatòria en el Diari Oficial de la Generalitat Valenciana.  
En els serveis territorials i en la Direcció General de Transports s'exposaran les llistes provisionals d'admesos i exclosos durant un termini de 10 dies hàbils per a esmenar els errors que n'hagueren motivat la no admissió, o presentar les al·legacions que consideren convenients de conformitat amb l'article 71 de la Llei de Règim Jurídic de les Administracions Públiques i del Procediment Administratiu Comú. Una vegada esmenats els errors o ateses les al·legacions presentades, s'exposaran les llistes definitives a les dependències esmentades.  
Cinqué  
Els drets d'examen seran de 1.668 pessetes per cada una de les especialitats a què l'aspirant es presente, i s'han d'ingressar a nom de la Generalitat Valenciana en qualsevol oficina de les entitats col·laboradores següents:  
Banco de Alicante, Banco Bilbao-Vizcaya, Banco Central-Hispano, Banco de Crédito Agrícola, Banco Exterior, Banc de València, Bancaixa, CE de Carlet, CA del Mediterráneo, CE d'Ontinyent, CA i S de Sagunt, i Agrupació de Cooperatives de Crèdit de la Comunitat Valenciana.  
En concepte de: dret d'examen de Capacitació Professional. Taxes d'Ordenació del Transport per Carretera.  
Sisé  
Hi haurà un tribunal en cada una de les províncies de la Comunitat Valenciana. La composició d'aquests, el calendari, horari i llocs de les proves es troben respectivament en els annexos II i III.  
Seté  
En el moment de la realització de les proves els aspirants hauran de presentar al tribunal l'original del document nacional d'identitat o permís de residència, el domicili que hi haja, ha de correspondre a l'àmbit territorial de la Comunitat Autònoma Valenciana. Si no figura en el DNI o permís de residència el domicili legal de l'aspirant, aquest haurà d'acreditar-lo mitjançant un certificat d'empadronament expedit per l'ajuntament corresponent.  
Els aspirants podran portar màquines calculadores per a utilitzar-les en la resolució dels exercicis pràctics.  
Vuité  
Les persones a les quals se'ls haja reconegut la capacitació professional per a l'activitat de transport interior de mercaderies o viatgers, podran obtenir el certificat de capacitació professional per a l'activitat de transport internacional de l'especialitat corresponent mitjançant la superació de les proves previstes en la disposició transitòria primera de l'Ordre, de 7 d'octubre de 1992, del Ministeri d'Obres Públiques i Transports.  
Nové  
Publicar com a annexos el model d'instància en què han de formular-se les sol·licituds per a participar en les proves, la composició del tribunal, i el calendari, horari i lloc de realització de les proves.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableix l'article 107.1 en relació amb el 114 i següents de la Llei 30/1992 de Règim Jurídic de les Administracions Públiques i del Procediment Administratiu Comú, sense perjudici que s'utilitze qualsevol altra via que es considere oportuna.  
València, 13 de febrer de 1995.- El director general de Transports: Gaetà Roca Giner.  
ANNEX II  
Província de València  
Tribunal per a totes les proves convocades  
Tribunal titular:  
President: Manuel García Fons.  
Vocals: Ignacio Ubeda Amago, Miguel Lorente Armero i Vicente Barberá Puig.   
Secretari: Vicente Zanón Martinez.  
Tribunal suplent:  
President: M.ª José Zabala Rodríguez-Fornos.  
Vocals: Valentín Fernández Parrado, Manuel Forés Ante i Rita Penalba Peiró.  
Secretari: Eugenia Gil González.  
Província d'Alacant   
Tribunal per a totes les proves convocades  
Tribunal titular:  
President: Manuel Gálvez Acero.  
Vocals: Vicente Sánchez Selfa, Francisco Rodriguez García i Ana Antolín Baigorri.  
Secretari: Francisco Escobedo Soriano.   
Tribunal suplent:  
President: Ignacio Ubeda Amago.  
Vocals: Julián Paz Sánchez, Agustí Colomer Ferràndiz i Manuel Forés Ante.  
Secretari: Federico Fernández Roldan.  
Província de Castelló  
Tribunal per a totes les proves convocades  
Tribunal titular:  
President: Antonino MuÑoz Calatayud.  
Vocals: Amparo Franch Moliner, Javier Ruiz Martínez i Dolores Salou Vea.  
Secretari: Teresa Grau Huerta.  
Tribunal suplent:  
President: Miguel Lorente Armero.   
Vocals: Margarita Pérez Granado, ángeles Martí Botella i Gumer Sánchez Ruiz.  
Secretari: Víctor Pérez Cerdán.  
Nota: els col·laboradors o ajudants dels tribunals que siguen designats per a vigilància i suport en els exàmens, tindran la consideració de vocals pel que fa l'import de la indemnització que percebran per l'exercici d'aquestes funcions.   
ANNEX III  
Lloc, data i hora de realització dels exercicis   
Província de València  
Lloc: Escola Universitària d'Arquitectura Tècnica, camí de Vera S/N.  
Data i hora:   
Dia 13 de maig de 1995  
09.00: internacional de mercaderies.  
10.00: internacional de viatgers.  
Dia 20 de maig de 1995  
09.00: agència, transitari i magatzemista-distribuïdor.  
Dia 27 de maig de 1995  
09.00: comú de mercaderies i viatgers.  
10.15: nacional i internacional de mercaderies.  
12.30: nacional i internacional de viatgers.  
Província d'Alacant  
Lloc: Institut Politècnic de Formació Professional Marítim Pesquer de la Mediterrània, carrer del Moll Pesquer, s/n, Alacant.  
Data i hora:  
Dia 13 de maig de 1995  
09.00: internacional de mercaderies.  
10.00: internacional de viatgers.  
Dia 20 de maig de 1995  
09.00: agència, transitari i magatzemista-distribuïdor.  
Dia 27 de maig de 1995  
09.00: comú de mercaderies i viatgers.  
10.15: nacional i internacional de mercaderies.  
12.30: nacional i internacional de viatgers.  
Província de Castelló  
Lloc: Cambra de Comerç, Indústria i Navegació. Avinguda dels Hermanos Bou, núm. 79. CP: 12065. Castelló de la Plana.  
Data i hora:  
Dia 13 de maig de 1995  
09.00: internacional de mercaderies.  
10.00: internacional de viatgers.  
Dia 20 de maig de 1995  
09.00: Agència, transitari i magatzemista-distribuïdor.  
Dia 27 de maig de 1995  
09.00: comú de mercaderies i viatgers.  
10.15: nacional i internacional de mercaderies.  
12.30: nacional i internacional de viatgers.